**Zápis**

**z 3. zasadnutia Redakčnej rady mestských novín Námestovčan (k č. 1/2019)**

**Termín RR**: 18. 3. 2019

**Prítomní:**

**Predseda RR:** Peter Kolada (ospravedlnený)

**Za poslancov:** Róbert Sládek, Marián Grígeľ

**Za verejnosť:** Ján Kozoň, Eva Kapičáková (ospravedlnená)

**Za MsÚ:** Marián Kasan, Ivan Veljačik

**Za redakciu:** Anna Lajmonová **Hostia:** Dušan Jendrášik (prednosta MsÚ), Adriána Boldovjaková

## **Program:**

## 1. Otvorenie, privítanie členov a hostí redakčnej rady

2. Zhodnotenie č. 1 Námestovčana (termín vydania: 6. 3. 2019)

3. Stav pripravenosti článkov do najbližšieho čísla

4. Návrhy a podnety členov redakčnej rady a jej hostí

5. Diskusia a záver

Prítomných členov a hostí v mene predsedu privítala editorka novín Anna Lajmonová

**K bodu 2:** V diskusii zazneli pozitívne názory na obsah a úroveň spracovania uvedeného vydania, požiadavka vyváženosti zverejnenej predvolebnej inzercie zo strany p. Sládeka nie je realizovateľná, p. Sládek vyjadril tiež kritický názor na článok zo zasadnutia MsZ. Ďalší diskutujúci mali k tejto téme opačný názor.

**K bodu 3 a 4:** Ďalšie vydanie novín Námestovčan je v začiatku prípravy. Termín vydania č. 2 je 17. apríla, uzávierka príspevkov 8. apríla, uzávierka pre dodanie príspevkov p. Boldovjakovou – redaktorkou novín – je 5. apríla 2019.

Členovia a prítomní na RR navrhli témy na spracovanie zo života mesta do nasledujúceho čísla pre p. redaktorku: NO okres nemá očného lekára (čo s tým), R3 a podpora výstavby občanmi obcí a miest HO, info o eurovoľbách, osobnosť Námestova (profil), F. Pilarčík – rozhovor, nosná fotospráva na tit. Stranu novín...

Na témach zo samosprávy sa osobne dohodnú pracovníci mesta s p. redaktorkou.

Noviny vyjdú krátko pred Veľkou nocou, budú teda obsahovo zamerané aj na tieto najväčšie kresťanské sviatky roka. P. Sládek osloví p. dekana ohľadne napísania príhovoru s touto témou, p. redaktorka sa na tému pozrie z pohľadu čistenia a výzdoby mesta – oslovením TS mesta... M. Grígeľ pripraví do vydania článok s hist. témou.

Redakcia osloví tiež predsedov komisií MsZ, ktoré rokovali a z rokovania vyplynuli zaujímavé výstupy, osloví tiež poslancov MsZ v snahe informovať o termíne vydania novín a prípadnom záujme poslancov publikovať svoje názory, resp. informácie z ich aktivít vo vzťahu k občanom mesta...

Noviny prinesú aj info z volieb prezidenta (koho si volili za prezidenta občania NO...), resp. tiež výsledok rokovaní zamestnancov protestujúcich firiem v NO ohľadne platov...

K podrobnejšiemu obsahu vydania Námestovčana č. 2 sa RR zíde ešte krátko po termíne uzávierky (po 8. apríli), kde predseda RR bude informovať členov o pripravených/zaslaných článkoch zo škôl, kultúry, článkoch spracovaných p. redaktorkou a o celkovom stave prípravy novín pred vydaním.

**K bodu 5:** Vzhľadom na to, že RR na 1. zasadnutí schválila zatiaľ z tohtoročného harmonogramu vydaní dvojmesačníka Námestovčan iba 2 termíny 6. marec a 19. apríl (v roku vychádza 6 čísel novín), na tomto zasadnutí sa členovia zaoberali aj harmonogramom nasledujúcich vydaní. Po diskusii nadpolovičnou väčšinou (3 členovia z 5 hlasovali za navrhnuté termíny vydaní) schválili tieto ďalšie termíny vydaní a uzávierok novín Námestovčan:

**3. číslo:** 28. júna 2019, uzávierka (pre verejnosť): 18. júna

**4. číslo:** 25. septembra 2019 uzávierka vydania 16. septembra

**5. číslo:** 27. novembra 2019 uzávierka (pre verejnosť a školy): 18. novembra

**6. číslo:** 20. decembra 2019 uzávierka 9. decembra

Schválené termíny vydaní Námestovčana sa v mimoriadnych prípadoch môžu podľa potreby meniť.

.RR diskutovala aj o obsahu a kvalite zverejňovaného športu na stranách Námestovčana. Osobou spravodajcu zo športu by sa mala zaoberať na najbližšom svojom rokovaní.

Na rokovaní RR sa vzdal členstva v redakčnej rade Marián Kasan, ktorý na rokovaní RR vyjadril výhrady k termínom vydania novín (noviny by podľa neho mali vychádzať po rokovaniach MsZ, pretože témy z rokovaní MsZ by mali byť, ako argumentoval, nosnými témami obsahu každého vydania...)

**Zapísala:** Anna Lajmonová

**21. marec 2019**